62022CO0596_INF
Euroopa Kohtu (seitsmes koda) 28. veebruari 2023. aasta määrus –Kreis Gütersloh
(kohtuasi C‑596/22) (
1
)
Eelotsusetaotlus – Euroopa Kohtu kodukorra artikkel 99 – Keskkond – Teatavate riiklike ja eraprojektide keskkonnamõju hindamine – Direktiiv 2011/92/EL – Kohustus korraldada keskkonnamõju hindamine või üksikjuhtumite uurimine – Projektide kumulatiivne mõju – Kodulinnukasvatuseks mõeldud hoone ehitamine sarnaste hoonete vahetusse lähedusse
1.
Eelotsuse küsimused – Vastus, mis ei tekita põhjendatud kahtlust – Vastus, mille võib selgelt tuletada kohtupraktikast – Kodukorra artikli 99 kohaldamine
(ELTL artikkel 267; Euroopa Kohtu kodukord, artikkel 99)
(vt punktid 24 ja 25)
2.
Keskkond – Teatavate projektide keskkonnamõju hindamine – Direktiiv 2011/92 – II lisas loetletud klassidesse kuuluvate projektide hindamine – Selle arvestamine, et projekt avaldab kumulatiivset mõju koos muude projektidega– Riigisisesed õigusnormid, mis piiravad kohustust hinnata seda kumulatiivset mõju üksnes projektidega, mis on seotud ühiste rajatiste kaudu – Lubamatus
(Euroopa Parlamendi ja nõukogu direktiiv 2011/92, muudetud direktiiviga 2014/52, artikli 4 lõige 3 ja III lisa punkti 1 alapunkt b ning punkti 3 alapunkt g)
(vt punktid 27–34 ja resolutsiooni punkt 1)
3.
Keskkond – Teatavate projektide keskkonnamõju hindamine – Direktiiv 2011/92 – II lisas loetletud klassidesse kuuluvate projektide hindamine – Juhtumipõhine hindamine – Riigisisesed õigusnormid, mille kohaselt on niisugune hindamine ette nähtud üksnes projektide puhul, mis üksinda ei ületa direktiivi I lisas kehtestatud künnist – Lubatavus – Selle arvestamine, et projekt avaldab kumulatiivset mõju koos muude projektidega – Projekt, mis ületab I lisas kehtestatud künnise koos teiste projektidega – Viide, et tegemist võib olla projektiga, millel on oluline keskkonnamõju
(Euroopa Parlamendi ja nõukogu direktiiv 2011/92, muudetud direktiiviga 2014/52, artikli 2 lõige 1, artikli 4 lõike 2 punkt a ja I lisa punkti 17 alapunkt a ja ning II lisa)
(vt punktid 37–47 ja resolutsiooni punkt 2)
Resolutsioon
1.
Euroopa Parlamendi ja nõukogu 13. detsembri 2011. aasta direktiivi 2011/92/EL teatavate riiklike ja eraprojektide keskkonnamõju hindamise kohta, muudetud Euroopa Parlamendi ja nõukogu 16. aprilli 2014. aasta direktiiviga 2014/52/EL, artikli 4 lõiget 3 koostoimes direktiivi 2011/92 (muudetud redaktsioonis) III lisa punkti 1 alapunktiga b ja punkti 3 alapunktiga g
tuleb tõlgendada nii, et
nendega on vastuolus riigisisesed õigusnormid, mille kohaselt on kohustus hinnata keskkonnamõju, mida projekt võib avaldada koos teiste projektidega, piiratud olukordadega, kus kavandatud rajatis ja muud projektid on seotud ühiste rajatiste kaudu.
2.
Direktiivi 2011/92, mida on muudetud direktiiviga 2014/52,
tuleb tõlgendada nii, et
sellega ei ole vastuolus riigisisesed õigusnormid, mille kohaselt tuleb projekti puhul, mis üksinda ei ületa direktiivi 2011/92 I lisa punkti 17 alapunktis a kehtestatud künnist, kuid ületab selle koos teiste projektidega, läbi viia üksnes üksikjuhtumi uurimine direktiivi 2011/92 (muudetud redaktsioonis) artikli 4 lõike 2 punkti a tähenduses. Niisuguse üksikjuhtumi uurimise raames võib asjaolu, et projekt ületab künnise koos teiste projektidega, kujutada endast kaudset viidet, et kõnealusel projektil võib olla oluline keskkonnamõju direktiivi 2011/92 (muudetud redaktsioonis) artikli 2 lõike 1 tähenduses.
(
1
)	ELT C 463, 5.12.2022.